Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv 167/14/7706	Poprad, 4.6.2014
EEČ : 2-57-67-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ dňa  03.02.2014 v čase od 14.24 hod. do 14.34 hod. v predajni XXXXX na ul. XXXXX na predajnej ploche vzal z predajného regála 1 ks fľašu zn. Hruška Jelínek MOR, 40% o objeme 0,5 l v predajnej hodnote 6,29 € a túto si vložil do vnútornej strany bundy, ktorú mal v tom čase oblečenú na sebe, následne sa odobral k pokladničnej zóne, tento tovar pri pokladni nepriznal a prešiel cez pokladničnú zónu bez zaplatenia uvedeného tovaru, s ktorým následne odišiel na neznáme miesto, čím pre spoločnosť XXXXX XXXXX spôsobil škodu krádežou vo výške 17,70 € ,
2/ dňa 04.02.2014 v čase okolo 16.50 hod. v predajni XXXXX na predajnej ploche vzal z predajného regála 1 ks fľaše zn. Hruška Vilm, Pr. 37,5% o objeme 0,7 l v predajnej hodnote 17,70 € a túto si vložil do vnútornej strany bundy, ktorú mal v tom čase oblečenú na sebe, následne sa odobral k pokladničnej zóne a tento tovar pri pokladni nepriznal a prešiel cez pokladničnú zónu bez zaplatenia uvedeného tovaru a následne bol po prejdení pokladničnej zóny prichytený vedúcou uvedenej predajne, čím pre spoločnosť XXXXX XXXXX spôsobil škodu krádežou vo výške 17,70 € ,
pričom uvedených skutkov sa dopustil aj napriek tomu, že za obdobný čin bol v predchádzajúcich dvanástich mesiacoch postihnutý XXXXX za priestupok proti majetku podľa § 50 ods.1/ zákona SNR č. 372/1990 Zb. v znení neskorších predpisov, ktorého sa dopustil dňa 12.03.2013 v čase o 09.25 hod. v nákupnom centre Kaufland v Spišskej Novej Vsi na ul. XXXXX kde ukradol 1 ks botasiek zn. Puma v predajnej hodnote 29,99 € a to tým spôsobom, že ich zobral z regála, obul si ich a prešiel cez pokladničnú zónu bez toho, aby tento tovar priznal, čím pre spoločnosť Kaufland Slovenská republika v.o.s., XXXXX spôsobil škodu 29,99 €, za čo mu bola uložená pokuta vo výške 30,- € a to vydaním rozkazu o uložení sankcie za priestupok XXXXX, ktorý nadobudol právoplatnosť 24.07.2013 a hoci bol pre prečin krádeže podľa § 212 ods.2 písm. f/ Tr. zákona Okresným súdom v Poprade dňa 11.09.2013 odsúdený trestným rozkazom XXXXX ktorý nadobudol právoplatnosť dňa 11.09.2013 na trest odňatia slobody v trvaní štyroch mesiacov s podmienečným odkladom v trvaní šestnásť mesiacov

lebo obvinený nebol v čase činu pre nepríčetnosť trestne zodpovedný

Odôvodnenie:
    Poverený príslušník PZ, Obvodného oddelenia PZ v Poprade  uznesením sp. zn. XXXXX zo dňa 04.02.2014 začal trestné stíhanie a súčasne vzniesol obvinenie XXXXX pre prečin krádeže podľa § 212 ods.2 písm.f, ods.3 písm. b/ Tr. zák., ktorého sa mal dopustiť tak, že  dňa 04.02.2014 v čase okolo 16.50 hod. v predajni XXXXX na predajnej ploche vzal z predajného regála 1 ks fľaše zn. Hruška Vilm, Pr. 37,5% o objeme 0,7 l v predajnej hodnote 17,70 € a túto si vložil do vnútornej strany bundy, ktorú mal v tom čase oblečenú na sebe, následne sa odobral k pokladničnej zóne a tento tovar pri pokladni nepriznal a prešiel cez pokladničnú zónu bez zaplatenia uvedeného tovaru a následne bol po prejdení pokladničnej zóny prichytený vedúcou uvedenej predajne, čím pre spoločnosť XXXXX XXXXX spôsobil škodu krádežou vo výške 17,70 € a uvedeného skutku sa dopustil aj napriek tomu, že za obdobný čin bol v predchádzajúcich dvanástich mesiacoch postihnutý Obvodným úradom v Spišskej Novej Vsi za priestupok proti majetku podľa § 50 ods.1/ zákona SNR č. 372/1990 Zb. v znení neskorších predpisov, ktorého sa dopustil dňa 12.03.2013 v čase o 09.25 hod. v nákupnom centre Kaufland v Spišskej Novej Vsi na ul. Duklianskej, kde ukradol 1 ks botasiek zn. Puma v predajnej hodnote 29,99 € a to tým spôsobom, že ich zobral z regála, obul si ich a prešiel cez pokladničnú zónu bez toho, aby tento tovar priznal, čím pre spoločnosť Kaufland Slovenská republika v.o.s., XXXXX spôsobil škodu 29,99 €, za čo mu bola uložená pokuta vo výške 30,- € a to vydaním rozkazu o uložení sankcie za priestupok XXXXX ktorý nadobudol právoplatnosť 24.07.2013 a hoci bol pre prečin krádeže podľa § 212 ods.2 písm. f/ Tr. zákona Okresným súdom v Poprade dňa 11.09.2013 odsúdený trestným rozkazom č. XXXXX ktorý nadobudol právoplatnosť dňa 11.09.2013 na trest odňatia slobody v trvaní štyroch mesiacov s podmienečným odkladom v trvaní šestnásť mesiacov. Následne uznesením tej istej spisovej značky zo dňa 07.04.2014 v zmysle § 206 ods.1, ods.5/ Tr. por. rozšíril obvinenému obvinenie pre skutok, ktorého sa mal dopustiť tak, že  dňa  03.02.2014 v čase od 14.24 hod. do 14.34 hod. v predajni Sintra v Poprade na ul. Svätoplukovej č. 3040/10, na predajnej ploche vzal z predajného regála 1 ks fľašu zn. Hruška Jelínek MOR, 40% o objeme 0,5 l v predajnej hodnote 6,29 € a túto si vložil do vnútornej strany bundy, ktorú mal v tom čase oblečenú na sebe, následne sa odobral k pokladničnej zóne, tento tovar pri pokladni nepriznal a prešiel cez pokladničnú zónu bez zaplatenia uvedeného tovaru, s ktorým následne odišiel na neznáme miesto, čím pre spoločnosť Sintra spol., s.r.o. so sídlom v Bratislave, ul. Pluhová č. 2, IČO: XXXXX spôsobil škodu krádežou vo výške 17,70 €  a aj tohto konania sa dopustil napriek tomu, že za obdobný čin bol v predchádzajúcich dvanástich mesiacoch postihnutý Obvodným úradom v Spišskej Novej Vsi za priestupok proti majetku podľa § 50 ods.1/ zákona SNR č. 372/1990 Zb. v znení neskorších predpisov, ktorého sa dopustil dňa 12.03.2013 v čase o 09.25 hod. v nákupnom centre Kaufland v Spišskej Novej Vsi na ul. Duklianskej, kde ukradol 1 ks botasiek zn. Puma v predajnej hodnote 29,99 € a to tým spôsobom, že ich zobral z regála, obul si ich a prešiel cez pokladničnú zónu bez toho, aby tento tovar priznal, čím pre spoločnosť Kaufland Slovenská republika v.o.s., XXXXX spôsobil škodu 29,99 €, za čo mu bola uložená pokuta vo výške 30,- € a to vydaním rozkazu o uložení sankcie za priestupok XXXXX, ktorý nadobudol právoplatnosť 24.07.2013 a hoci bol pre prečin krádeže podľa § 212 ods.2 písm. f/ Tr. zákona Okresným súdom v Poprade dňa 11.09.2013 odsúdený trestným rozkazom č. XXXXX ktorý nadobudol právoplatnosť dňa 11.09.2013 na trest odňatia slobody v trvaní štyroch mesiacov s podmienečným odkladom v trvaní šestnásť mesiacov.

     V priebehu vykonaného vyšetrovania bol k veci vypočutý obvinený, ktorý z dôvodu zlého zdravotného stavu nebol schopný vypovedať a jeho odpovede boli nezrozumiteľné.  Z uvedeného dôvodu boli do konania pribratí znalci z odboru psychiatrie za účelom vyšetrenia duševného stavu obvineného. Výpoveďami svedkov XXXXX ako aj zabezpečenými listinnými dôkazmi, najmä zápisnicou o vydaní veci, CD záznamom, pripojenou fotodokumentáciou a zabezpečeným trestným rozkazom Okresného súdu v Poprade sp. zn. XXXXX zo dňa 11.09.2013 však bolo jednoznačne preukázané, že  k spáchaniu skutkov, pre ktoré je trestné stíhanie proti obvinenému vedené došlo,  a jednoznačne sa týchto  dopustil obvinený XXXXX. 

    Znalci pribratí do konania za účelom vyšetrenia duševného stavu obvineného v záveroch znaleckého posudku konštatovali, že obvinený trpí duševnou chorobou, ktorá má u obvineného vplyv na chápavosť, úsudok, kritičnosť. Diagnostikovali demenciu ako následok prekonanej vírusovej neuroinfekcie CNS s postihnutím intelektu, ktorý dosahuje úroveň pod 50 podľa psychologického klinického vyšetrenia. Demencia vznikla u obvineného následkom progresívneho ochorenia mozgu, čím u neho došlo k narušeniu mnohých vyšších kôrových funkcií, vrátane pamäti, myslenia, orientácie, chápavosti, uvažovania, schopnosti učenia, úsudku ako aj reči, pri zachovanom vedomí. Konštatovali ďalej, že zmena osobnosti obvineného je vplyvom organického poškodenia zmena trvalá, nezvratná s narušením motivácie a kognitívnych funkcií. Zmeny v emočnej zložke sa prejavujú zvýšenou dráždivosťou, impulzívnym správaním, striedaním nálad, pričom afekt môže byť ťažko zvládateľný, kontrola reality a sociálna prispôsobivosť sú významne narušený, môže sa dopúšťať dissociálnych aktivít. Platné morálne, sociálne a etické princípy sú mu známe, nie je schopný ich, vplyvom demencie a organickej poruchy osobnosti, chápať a dodržiavať a nie je schopný poučiť sa z trestu. Obvinený trpí závislosťou od patologického hrania, závislosť na alkohole a iných psychotroplných látkach nezistili. Z uvedeného dôvodu, keďže obvinený v čase spáchania skutku trpel duševnou chorobou, ktorá má vplyv na jeho rozpoznávacie a ovládacie schopnosti, ktoré sú vymiznuté, v čase skutku nedokázal rozpoznať nebezpečenstvo svojho konania a nedokázal ovládať svoje konanie. Znalci doporučujú nariadenie ústavnej psychiatrickej liečby, prípadne v budúcnosti pozbavenie svojprávnosti v plnom rozsahu a umiestnenie v ÚSS pre duševne chorých. 

     Vzhľadom na uvedené je zrejmé, že obvinený v čase spáchania skutkov pre nepríčetnosť nebol trestne zodpovedný a preto  bolo potrebné rozhodnúť tak, ako sa to stalo vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka